open-index/open-wikipedia-markdown huggingface dataset:
אבי גיסר

250px|שמאל|ממוזער|הרב גיסר בכנס, שני מימין
הרב **אַבְרָהָם (אָבִי) גִיסֶר** (נולד בשנת 1958) הוא רב ישראלי אשר שימש במשך 31 שנה כרב ההתנחלות עפרה.

ראש מכון משפטי ארץ, חבר פורום תקנה ומחברי ארגון רבני צהר.

## קורות חיים
נולד וגדל בבני ברק, אחר כך למד במדרשית נעם, ולאחר מכן למד שש שנים בישיבת מרכז הרב. במהלך לימודיו בישיבה שימש את הרב צבי יהודה הכהן קוק, והשתייך לחבורה של הרבנים דני סטיסקין, ישראל סמט, צחי ובני להמן, דוד סתיו ורבנים נוספים שהקימו מאוחר יותר את ארגון צֹהר ומשמשים בתפקידי רבנות שונים ברחבי הארץ.

קיבל כושר לרב יישוב מהרב אברהם אלקנה כהנא שפירא וסמיכת חכמים יורה יורה מהרב דוב ליאור. בשנת ה'תש"ן, עשר שנים אחרי שהגיע לעפרה, בגיל 31, מונה לרב היישוב. בהכתרה שלו היו הרב מרדכי אליהו והרב אברהם אלקנה שפירא, שהיו הרבניים הראשיים לישראל, וגם הרב ישראל מאיר לאו. שימש במשך כשנתיים ראש מדרשה בעפרה, וכשש שנים אחרי שנכנס לתפקיד רב היישוב, פרש הרב יואל בן נון מראשות אולפנת עפרה אותה ייסד, והרב גיסר החליף אותו משנת 1994 עד שנת 2002.

בעל תואר ראשון בחינוך ממכללה ירושלים ובעל תעודת הוראה מהמכללה האקדמית הרצוג.

לימד משנת 1996 עד שנת 2000 במכללה ירושלים.

בשנת 2008 החלה בנייה של מספר בתים בעפרה על חלקת קרקע שנויה במחלוקת. עם תחילת הבנייה הגישו חמישה פלסטינים, תושבי הכפר עין יברוד הסמוך, עתירה לבג"ץ בטענה שהחלקות עליהן בנו היו קרקע פרטית. בתגובה האיצו את הבנייה בעפרה, והרב גיסר אף אישר לבנות בשבת. הבתים נהרסו במרץ 2017.

לאחר סיום עבודתו באולפנה בשנת תשס"א, הקים הרב גיסר יחד עם הרב מיכאל בריס את "מכון משפטי ארץ", מוסד גבוה להלכה ומשפט. במסגרת המכון נכתבו ספרים בנושא שילוב משפט התורה במערכת המשפט הישראלית. לצורך כך עשה תואר במשפטים באוניברסיטת בר-אילן והתמנה לעו"ד ולבורר מוסמך.

בשנת 2016 הפך הרב גיסר את "מכון משפטי ארץ" לאכסניה של מיזם ישמ"ע – יישום משפט עברי, של פרופ' יובל סיני.

בין השנים ה'תשס"ה - ה'תשפ"ב היה יושב ראש המועצה לחינוך ממלכתי דתי. חבר ועדה בקרן יחד. חבר בפורום תקנה מיום הקמתו. לימד בעבר בתיכון הימלפרב והיה סגן מנהל בית הספר. היה חבר בוועדת דוברת, בפעילות מנד"ת – מנהיגות דתית יהודית ומוסלמית – מרכז "מוזאיקה" ירושלים. בצוות תפיסת הביטחון הלאומי בנושאי חברה וערכים שהוקם במשרד לעניינים אסטרטגיים על ידי משה יעלון, במרכז הפורום החברתי במסגרת המכון הישראלי לדמוקרטיה ומרכז צוות החינוך הממלכתי דתי בפרויקט "הליבה החינוכית" מטעם מכון ון ליר בירושלים.

לקראת הבחירות לכנסת העשרים ואחת התמודד על ראשות מפלגת הבית היהודי, אך לבסוף בחרה המועצה הציבורית לתפקיד את הרב רפי פרץ, בעוד הרב גיסר הגיע למקום השני. באייר ה'תשפ"ב (מאי 2022), לאחר 31 שנה, סיים הרב גיסר את תפקידו כרבה של עפרה והוחלף על ידי הרב אחיה בן פזי.

נשוי ליפה, יו"ר 'בת עמי אלומה-אמונה'. לזוג ארבעה ילדים. בתו עטרת נשואה לרב עקיבא צוקרמן, רבו של הקיבוץ הדתי עין הנצי"ב.

## קישורים חיצוניים
* מאמרי הרב אברהם גיסר זמינים לצפייה באתר ספריית אסיף.
* שיעוריו באתר ישיבה
* שיעוריו באתר מכון מאיר
* שיעוריו בערוץ היוטיוב
* 
* 
* 
* כל הכתבות על הרב אבי גיסר, באתר ערוץ 7

## הערות שוליים

קטגוריה:יהודה ושומרון: רבנים
קטגוריה:רבני צהר
קטגוריה:בוגרי ישיבת מרכז הרב
קטגוריה:בוגרי מכללה ירושלים
קטגוריה:רבני הציונות הדתית בישראל
קטגוריה:ציונות דתית: אנשי חינוך
קטגוריה:בוגרי מדרשית נעם
קטגוריה:עפרה: אישים
קטגוריה:ראשי אולפנות
קטגוריה:פעילי הבית היהודי
קטגוריה:דייני רשת ארץ חמדה גזית
קטגוריה:ישראלים שנולדו ב-1958
ג'ים פקסון

**ג'יימס ג'וזף "ג'ים" פקסון** (באנגלית: **James Joseph "Jim" Paxson**; נולד ב-9 ביולי 1957) הוא כדורסלן עבר אמריקאי ששיחק במשך 11 עונות בליגת ה-NBA, בעמדת הקלע. ממוצעיו לאורך הקריירה הם 14.3 נקודות, 2.0 ריבאונדים ו-2.9 אסיסטים למשחק.

שימש בעבר כג'נרל מנג'ר של קבוצת קליבלנד קאבלירס, ומאז שנת 2006 מתפקד כיועץ לענייני כדורסל בשיקגו בולס, תחת אחיו ג'ון פקסון.

## נעורים ומכללות
פקסון נולד בעיר קטרינג שבאוהיו לג'ון פקסון האב, שבעצמו שיחק ב-NBA בין השנים 1958-1956. בשלוש עונותיו הראשונות כשחקן אוניברסיטת דייטון שבאוהיו קלע כ-16.4 נקודות בממוצע למשחק, ובעונת ה שלו פרץ עם 23.2 נקודות למשחק ונבחר לחמישיית העונה השנייה של ליגת המכללות.

## קריירת משחק
פקסון נבחר בבחירה ה-12 של דראפט ה-NBA לשנת 1979 על ידי קבוצת פורטלנד טרייל בלייזרס. ב-8 וחצי עונותיו הראשונות בליגה המשיך לשחק עבור הטרייל בלייזרס, והיה אחד משחקניה המובילים כשקלע במדיה 16.0 נקודות בממוצע למשחק. לאורך תקופתו בקבוצה העפילה פורטלנד 7 פעמים לשלב הפלייאוף, ועברה פעמיים את הסיבוב הראשון (ב-1983 וב-1985). בעונת  רשם שיא קריירה של 21.7 נקודות למשחק ונבחר לראשונה להשתתף במשחק האולסטאר. בעונה העוקבת העמיד ממוצעים דומים, השתתף בשנית במשחק האולסטאר, ובסיום העונה אף נבחר לחמישייה השנייה של העונה. כאשר עזב את הטרייל בלייזרס בשנת 1988, היה הקלע המוביל בתולדות הקבוצה עם 10,003 נקודות בסך הכול.

במהלך עונת  נשלח בטרייד לבוסטון סלטיקס, בה שיתף פעולה עם "שלושת הגדולים" - לארי בירד, קווין מקהייל ורוברט פאריש. בשתיים וחצי העונות הבאות שימש כמחליף בקבוצה, וקלע ממוצע של 7.6 נקודות למשחק. בסיום עונת  פרש פקסון ממשחק, בגיל 32. בין השנים 1990-1983 שיחק במקביל אליו אחיו הצעיר, הרכז ג'ון פקסון, ששיחק בסן אנטוניו ספרס ובשיקגו בולס.

## לאחר הפרישה ממשחק
בשנת 1990 החל פקסון לשמש כעוזר ג'נרל מנג'ר בטרייל בלייזרס, ובשנת 1998 עבר לקליבלנד קאבלירס בה שימש כסגן נשיא לענייני כדורסל. שנה לאחר מכן קודם לתפקיד הג'נרל מנג'ר של הקבוצה, תפקיד אותו מילא עד סוף עונת . לאורך תקופה זו רשמה קליבלנד מאזן כולל של 185 ניצחונות ו-307 הפסדים.

מאז שנת 2006 משמש פקסון כיועץ לענייני כדורסל בשיקגו בולס, תחת אחיו ג'ון, סגן הנשיא לענייני כדורסל בקבוצה.

## קישורים חיצוניים

* סטטיסטיקות הקריירה ב-NBA, באתר Basketball-reference.com

## הערות שוליים

קטגוריה:אמריקאים ילידי אוהיו
קטגוריה:כדורסלנים אמריקאים
קטגוריה:כדורסלני פורטלנד טרייל בלייזרס
קטגוריה:כדורסלני בוסטון סלטיקס
קטגוריה:משתתפי משחק האולסטאר של ה-NBA
קטגוריה:בחירות דראפט של פורטלנד טרייל בלייזרס
קטגוריה:אוהיו: כדורסלנים
קטגוריה:מנהלי קבוצות ב-NBA
קטגוריה:כדורסלני אוניברסיטת דייטון
קטגוריה:אמריקאים שנולדו ב-1957
מתוקה מהחיים

**מתוקה מהחיים** הוא סינגל של הזמר הפיקטיבי דדי דדון (מגולם על ידי אסי כהן) שיצא במאי 2016 במסגרת העונה ה-13 של תוכנית הסאטירה "ארץ נהדרת".

הסינגל נוצר כפרודיה על להיטים במוזיקה המזרחית באותה תקופה בישראל. השיר זכה בתוך פחות משבוע למיליון צפיות ביוטיוב. את מילותיו כתבו אילן שפלר, איתי רייכר, אסי כהן ואחיו הצעיר יוני כהן (בסיסט מרסדס בנד), ועל הלחן חתומים יוני כהן, אסי כהן ואופיר קנר. קנר אף עיבד את השיר.

השיר הוא חלק מפינה קבועה העוקבת אחר חייו של דדי דדון, "זמר של להיט אחד". אחרי שידור הפינה הראשונה של דדי דדון, נפוצה באינטרנט תאוריה שדדי דדון הוא פרודיה על הזמר פאר טסי (זמר מזרחי שזכה להצלחה מרובה בעקבות הלהיט "דרך השלום"). בסרט "20 שנות ארץ נהדרת", כותבי השיר סיפרו כי השיר הוא פארודיה על אחד משיריו של משה פרץ שיצא באותה תקופה.

השיר הגיע למקום השני במצעד השנתי של גלגלצ לשנת תשע"ו אחרי "החיים שלנו תותים" של חנן בן ארי ולמקום השביעי במצעד המשותף של ערוץ 24, mako ומספר תחנות רדיו אזוריות. השיר אף היה מועמד בקטגוריית "שיר השנה" בטקס נבחרי הילדים של ערוץ הילדים לשנת 2016 אך לא זכה בפרס.

השיר הפרודי של דדון זכה בעצמו לפרודיה של חנן בן ארי. השיר, שחובר בתגובה לפרודיה של ארץ נהדרת על שירו המצליח "החיים שלנו תותים" ונקרא "סינדרום תותים", יצא ב-1 ביוני 2016.

## קישורים חיצוניים

* מתוקה מהחיים, בביצוע דדי דדון באתר YouTube

## הערות שוליים

קטגוריה:ארץ נהדרת
קטגוריה:אסי כהן
בית אלישבע

**בית אלישבע** הוא מבנה ציבור בשכונת קטמון שבירושלים. המבנה ניצב בפינת הרחובות אלעזר המודעי וחזקיהו המלך. 
## היסטוריה
את הקמת המבנה יזמה מועצת הפועלות (כיום ״נעמת״), תנועת הנשים של ההסתדרות, והוא שימש כמרכז תרבות עם ספריה אזורית ואולם כינוסים, מעון יום ומרכז הכשרה מקצועית לנשים. הקמת הבניין החלה בדצמבר 1960, הוא נחנך ב-18 בדצמבר 1962 ונקרא על שם אלישבע קפלן, מאנשי העלייה השלישית ואשתו השנייה של ראש הממשלה השלישי לוי אשכול.

בשנת 1982 הוקם במקום מרכז לפעילות נוער המתקשה בלימודים, שאחר כך הפכה לבית ספר תיכון לתלמידים שנשרו ממסגרות אחרות. בשנות ה-90 התמקם בו בית הספר הפלורליסטי "רעות". בתחילת שנות האלפיים ביקשו תושבי שכונת קטמון מהעירייה להפוך את המבנה למתנ"ס ומרכז קהילתי, אך בקשתם לא נענתה. 

מאז 2010, שימש חלקו המרכזי של המבנה את הסניף הירושלמי של בית הספר למשחק ניסן נתיב, ובחצרו הוקם במבנה זמני אולם ספורט המשמש בשבתות גם כבית כנסת. בחלק התחתון של המבנה פועלים מאז הקמתו גני ילדים.

לאחר המעבר של הסטודיו למשחק ניסן נתיב לקמפוס האומנויות בירושלים בסוף מרץ 2022, חלקו המרכזי של המבנה משמש כבית ספר לכיתות א'-ב'.

## אדריכלות
את הבניין תכננו האדריכלים שולמית ומיכאל נדלר ושמואל ביקסון, בסגנון מודרניסטי - מינימליסטי. המבנה מורכב משני אגפים מאונכים היוצרים את צורת האות L, אגף נמוך לאורך הרחוב ואגף גבוה הממשיך לתוך המגרש. בנקודת המפגש בין האגפים מוקמו הכניסה, אולם המבואה, המדרגות ואולם המופעים. חלק מקירות המבואה הם קירות מסך עשויים זכוכית, שמאפשרים קשר עין בין הרחוב למבנה ולחצר הפנימית שמאחוריו. בהצטלבות האגפים ממשיך חלק מהאגף הגבוה ו"מרחף" בחלל הרחוב, מעל מדרגות הכניסה הראשית לבניין. באגף הנמוך שכן גן הילדים ובאגף הגבוה הכיתות של מרכז התרבות וההכשרה המקצועית.

המבנה מעוצב על פי עקרונות הסגנון הבינלאומי, עם השפעות מאוחרות יותר, לקראת המעבר לברוטליזם. העיצוב מינימליסטי ו"נקי", הבניין מחופה באבן נסורה וכולל חלונות פס אופקיים ארוכים והעמדה חלקית על קומת עמודים. עקב הפרשי גבהים הוא ניצב על מסד בגובה משתנה. לבניין שלוש כניסות, שנועדו לשלושת השימושים העיקריים בו. שטח הבניין הכולל הוא 2,300 מ"ר.

לאורך השנים סבל הבניין מהזנחה - על קירותיו נתלו מזגנים, נבנו תוספות בנייה שפוגמות בצורתו המקורית, וחצרו הוזנחה. בעקבות המעבר של בית הספר למשחק ניסן נתיב למבנה הוא שופץ.

המבנה מופיע ברשימת המבנים לשימור של עיריית ירושלים.

## ראו גם
* תיאטרון ירושלים, בתכנון נדלר-נדלר-ביקסון
* מרכז תרבות עמים לנוער, מבנה דומה שתוכן על ידי אותם האדריכלים במושבה הגרמנית

## קישורים חיצוניים

* מיכאל יעקובסון, סיבוב בירושלים בכמה מקומות מעניינים (בין השאר בבית אלישבע), בבלוג חלון אחורי

## הערות שוליים

קטגוריה:ירושלים: תרבות
קטגוריה:ירושלים: מבנים לשימור
קטגוריה:קטמון
קטגוריה:מבנים ואתרים שתכננו שולמית ומיכאל נדלר ושמואל ביקסון
המפלגה הדמוקרטית החדשה (קנדה)

**המפלגה הדמוקרטית החדשה** (באנגלית: **New Democratic Party**, או בקיצור **NDP**; בצרפתית: **Nouveau Parti démocratique**, או בקיצור **NPD**) היא מפלגה סוציאל-דמוקרטית בקנדה אשר נוסדה בשנת 1961 כתוצאה מאיחוד מפלגות סוציאל-דמוקרטיות. מנהיג המפלגה עד בחירות 2025 היה ג'גמיט סינג  שהחליף בשנת 2017 את תומאס מולקייר. נכון ל-2019, המפלגה היא הרביעית בגודלה בקנדה אחרי המפלגה הליברלית, המפלגה השמרנית ומפלגת בלוק קבקואה. בבחירות 2025 נחלשה המפלגה ואיבדה את מעמדה כמפלגה רשמית.

המפלגה מאמינה בשלום, הדגשת סיוע הומניטרי במקום פעולה צבאית התקפית, יצירת מדינת רווחה, הגדלת מס החברות, קליטת פליטים וזכויות עובדים. 

## ראו גם

* תוצאות הבחירות הפרלמנטריות בקנדה 2025

## קישורים חיצוניים

* 

* 

## הערות שוליים

קטגוריה:קנדה: מפלגות
קטגוריה:מפלגות שהוקמו ב-1961
פיטיים

**פיטיים** (שם מדעי: Pittidae) הם משפחה של ציפורי שיר החיים ביערת באזורים טרופיים בעולם הישן, בדרום-מזרח אסיה ובאוסטרליה כשכמה מינים חיים גם באפריקה. 

בני המשפחה הם ציפורים קטנות וצבעוניות שאורכם הממוצע 15-25 ס"מ ובם חיים על קרקע היערות ובעלי כפות רגליים גדולות, ראשים גדולים ומקורים חזקים. למרבית המינים ישנם גם כמה פסים שחורים המקיפים את העיניים. קרובי משפחתם הם בני משפחת רחבי-מקור, החיה באותם אזורים.

הפיטות הם ציידי חרקים, רכיכות שונות וחסרי חוליות דומים על קרקעית היער או על הענפים הנמוכים, כשכמה מינים חיים גם בביצות מנגרובים. הם מקננים בקינים כדוריים על הקרקע או על ענפים נמוכים.

## מיון


קובץ:Pitta brachyura.jpg
קובץ:Black-crowned pitta (Pitta ussheri).jpg
קובץ:Pitta oatesi male - Mae Wong.jpg
קובץ:Kappenpitta bei Durrell.JPG
קובץ:Blue Pitta.jpg


## קישורים חיצוניים

קטגוריה:דמויי-טירן
איגל (נהר, קולורדו)

**הנהר איגל** (באנגלית: **Eagle River** – "נהר העיט") הוא יובל של נהר הקולורדו הזורם כולו במחוז איגל במרכז מערב מדינת קולורדו שבארצות הברית. בחלקו העליון הנהר זורם דרך היער הלאומי וייט ריוור (White River National Forest). אורכו 97.4 ק"מ, שטח אגן הניקוז שלו 2,450 קמ"ר וספיקתו הממוצעת 16.3 מ"ק לשנייה, אם כי בשנים שחונות יורדת הספיקה בשלהי הקיץ ל-5.7 מ"ק לשנייה, ובשנים ברוכות היא מגיעה באביב עד 200 מ"ק לשנייה.

מקור הנהר בקו פרשת המים של אמריקה בהתמזגות היובלים המזרחי (East Fork Eagle River) והדרומי (South Fork Eagle River). בתחילה הוא זורם בכיוון צפון-מערב דרך הרי הרוקי. הוא עובר ביישובים רד קליף (Red Cliff) ומינטרן (Minturn). כביש 24 עובר בקטע זה במקביל אליו. בוולקוט (Wolcott) הנהר פונה מערבה. בנקודה זו נשפך אליו הנחל גור (Gore Creek) מהמזרח. מכאן מקבילים לנהר כביש 6 וכביש בין-מדינתי 70. הוא עובר ביישוב איגל-וייל (Eagle-Vail), ובעיירות הקטנות אוון (Avon), איגל (Eagle) וג'יפסיום (Gypsum), ונשפך לקולורדו מדרום בעיירה דוטסרו (Dotsero). מנקודה זו ניתן, בשנים מסוימת, לשוט במעלה הנהר עד איגל-וייל בסירות קטנות.

סמוך לעיירה הנטושה גילמן (Gilman), בקרבת העיירה מינטרן, פעל בין שנות ה-80 של המאה ה-19 ועד 1984 מכרה איגל שבו כרו זהב, כסף ובעיקר אבץ. מים שזרמו מהמכרה כללו רמות גבוהות של ארסן, קדמיום, נחושת, עופרת ואבץ וזיהמו את הקרקע ואת מימיו של הנהר איגל, והיוו סיכון למי השתייה של מינטרן. הטיפול בשאריות הרעילות של המכרה הוטל על הסוכנות להגנת הסביבה של ארצות הברית, ואנשיה הצליחו לעצור את זיהום הנהר.

## קישורים חיצוניים

## הערות שוליים

קטגוריה:קולורדו: נהרות
קטגוריה:יובלי הקולורדו
לאסלו קליינהייזלר

**לאסלו קליינהייזלר** (בהונגרית: **László Kleinheisler**, נולד ב-8 באפריל 1994) הוא כדורגלן הונגרי המשחק בפנאתינאיקוס מליגת העל היוונית בעמדת הקשר.

## קריירת מועדונים
קליינהייזלר הגיע בגיל 16 למחלקת הנוער של MOL וידי בה שיחק שנתיים. בשנת  חתם בפושקאש אקדמיה מהליגה ההונגרית השנייה בה רשם 27 הופעות וכבש 8 שערים במהלך עונת  ובסיום העונה רשם עימה עלייה לליגת העל ההונגרית לראשונה בתולדות המועדון. לאחר עונה מוצלחת בפושקאש, חזר קליינהייזלר ל-MOL וידי. ב-28 ביולי 2016 ערך את הופעת הבכורה שלו במועדון בניצחון 0-2 נגד סומבטהי האלאדס בה גם כבש את שער הבכורה שלו במועדון. במהלך עונת  חלה ירידה משביעות רצונו של קליינהייזלר על מעמדו בקבוצה ובינואר  הושאל לפושקאש עד לסיום העונה.

ב-20 בינואר 2016 חתם ל-3.5 שנים בוורדר ברמן מהבונדסליגה. 10 ימים לאחר מכן, ערך את הופעת הבכורה שלו במשחק הליגה נגד הרטה ברלין. קליינהייזלר נכנס כמחליף בדקה ה-62 של המשחק במצב של 2-0 להרטה, אך כניסתו למגרש הצליחה להשפיע על מהלך המשחק וברמן הצליחה להשוות ל 3-3.

ב-14 באוגוסט הושאל לדרמשטאדט 98, שם שיחק חצי עונה, ערך 12 הופעות והבקיע שער אחד. בפגרת החורף של העונה עזב את דרמשטאט והושאל לפרנצווארוש ההונגרית.

ביולי  הושאל לאסטנה מליגת העל הקזחית.

ב-16 בינואר 2019 קליינהייזלר חתם באוסייק מליגת העל הקרואטית במדיה שיחק ארבע שנים.

ב-12 בינואר 2023 הצטרף לפנאתינאיקוס מליגת העל היוונית.

## קריירה בינלאומית
ב-6 בנובמבר 2015 קליינהייזלר זומן לראשונה לסגל נבחרת הונגריה למרות שלא רשם ולו דקת משחק אחת בליגה. 6 ימים לאחר מכן ערך את הופעת הבכורה שלו בנבחרת בה גם כבש את שער הבכורה שלו שהביא לנבחרתו ניצחון במשחק הראשון של פלייאוף מוקדמות יורו 2016 נגד . הונגריה העפילה לטורניר הגמר וקליינהייזלר נכלל בסגל הנבחרת לקראת יורו 2016. נכלל בסגל נבחרת הונגריה ליורו 2020. נכלל בסגל נבחרת הונגריה ליורו 2024. 

## תארים
; פושקאש
*הליגה ההונגרית השנייה: 

## קישורים חיצוניים

* פרופיל השחקן באתר magyarfutball.hu

## הערות שוליים

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:כדורגלני פושקאש אקדמיה
קטגוריה:כדורגלני פהרוואר
קטגוריה:כדורגלני ורדר ברמן
קטגוריה:כדורגלני דרמשטאדט 98
קטגוריה:כדורגלני פרנצווארוש
קטגוריה:כדורגלני אסטנה
קטגוריה:כדורגלני אוסייק
קטגוריה:כדורגלני פנאתינאיקוס
קטגוריה:כדורגלני היידוק ספליט
קטגוריה:כדורגלני נבחרת הונגריה
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים הונגרים בגרמניה
קטגוריה:ספורטאים זרים בקזחסטן
קטגוריה:ספורטאים זרים בקרואטיה
קטגוריה:ספורטאים זרים ביוון
קטגוריה:הונגרים שנולדו ב-1994
אניה מירקין

**אניה מירקין** (1987, אוקראינה - 4 ביוני 2016) הייתה לוחמת טאקוונדו ודוגמנית ישראלית. היא אלופת ישראל ובעלת מדליית ארד באליפות אירופה (2008).

## ביוגרפיה
מירקין עלתה מאוקראינה בגיל 14 עם משפחתה והשתכנה בפתח תקווה. בתחילה למדה בלט. אחר כך עברה להתחרות בטאקוונדו בישראל. היא התחרתה במשקל של עד 51 ק"ג בהדרכתו של המאמן הלאומי יחיעם שרעבי.

### מדליית ארד באליפות אירופה
באליפות אירופה שנערכה ברומא שבאיטליה בשנת 2008 זכתה מירקין במדליית ארד במשקל של עד 51 ק"ג. בתחרות היא ניצחה בשלושה קרבות, אך בחצי הגמר היא נאלצה לפרוש 20 שניות מתחילת הקרב מול קרולין פישר מבריטניה בשל פציעה.

באותה שנה היא גם רשמה רצף זכיות במדליות שונות בתחרויות גדולות ברחבי אירופה. היא הייתה יריבת האימון של בת אל גטרר במשחקים האולימפיים בבייג'ינג 2008.

מירקין הלכה לעולמה בגיל 29 בלבד, לאחר שלקתה בדום לב.

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:עולות בשנות ה-2000
קטגוריה:עולים בשנות ה-2000
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:לוחמות טאקוונדו ישראליות
קטגוריה:לוחמי טאקוונדו ישראלים
קטגוריה:ישראליות שנולדו ב-1987
קטגוריה:ישראלים שנולדו ב-1987
קטגוריה:ישראליות שנפטרו ב-2016
קטגוריה:ישראלים שנפטרו ב-2016
רומן נוישטדטר

**רומן פטרוביץ' נוישטדטר** (בגרמנית: **Roman Neustädter**, ברוסית: **Рома́н Петрович Нойште́дтер**; נולד ב-18 בפברואר 1988) הוא כדורגלן גרמני-רוסי, המשחק בעמדת הבלם בווסטרלו.

## קריירה
נוישטדטר נולד בדניפרו לאב ממוצא גרמני ואם רוסייה. אביו, פיטר נוישטדטר, שיחק בעמדת קשר בקבוצת דניפרו. בשנת 1992 היגר האב לגרמניה וכעבור שנתיים הצטרפו אליו רומן ואימו. הם התיישבו בעיר מיינץ מאחר שאביו הצטרף לקבוצת הכדורגל המקומית. במקביל נוישטדטר התחיל לשחק בקבוצת הילדים של המועדון. לאחר שעבר את גיל הנוער הצטרף לקבוצת המילואים ואחרי שנתיים מוצלחות, התחיל לשחק עבור הקבוצה הראשונה.

בקיץ  הצטרף בבורוסיה מנשנגלדבך. בעונת  שיחק לרוב בקבוצת המילואים ורשם רק 2 הופעות בקבוצה. ב-15 בינואר 2011 הבקיע את שער הבכורה שלו במועדון בניצחון 0–1 נגד נירנברג. עונת 2011/2012 הייתה עונת הפריצה של נוישטדטר בה שיחק בכל משחקי הליגה של המועדון למעט משחק אחד ובורוסיה סיימה את העונה במקום הרביעי המוביל למוקדמות ליגת האלופות.

בסיום העונה סיים את חוזהו וחתם ל-4 שנים בשאלקה 04. ב-5 ביולי 2016 חתם בפנרבחצ'ה הטורקית.

ב-24 בפברואר 2022 חתם בווסטרלו מליגת העל הבלגית.

ב-9 באוגוסט 2019 חתם לעונה אחת בדינמו מוסקבה. באוקטובר 2020 החוזה הוארך בשנה נוספת.

### קריירת נבחרות
לנוישטדטר הייתה האפשרות לייצג את , ,  ו. בצעירותו הוא שיחק בנבחרות הצעירות של גרמניה, וב-14 בנובמבר 2012 ערך את הופעת הבכורה שלו בנבחרת גרמניה בתיקו 0-0 נגד . מאחר שנוישטדטר לא ערך הופעה בינלאומית במסגרת רשמית (מוקדמות יורו/מונדיאל), הוא היה יכול להתחרט ולייצג מדינה אחרת. בינואר  החלו אנשים בהתאחדות הרוסית לשכנע את נוישטדטר לשחק עבור רוסיה. ב-30 במאי 2016 קיבל דרכון רוסי המאפשר לו לשחק עבור הנבחרת וכעבור יומיים ערך את הופעת הבכורה שלו בנבחרת במשחק ידידות נגד . נוישטדטר נכלל בסגל הנבחרת ליורו 2016 ושותף בשניים מתוך שלושת משחקי הנבחרת בתחרות. באוקטובר 2018 הבקיע נוישטדטר את שערו הראשון במדי הנבחרת - במהלך משחק מול נבחרת טורקיה.

## קישורים חיצוניים

* האתר הרשמי של השחקן

## הערות שוליים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:בלמי כדורגל רוסים
קטגוריה:כדורגלנים רוסים
קטגוריה:קשרי כדורגל גרמנים
קטגוריה:קשרי כדורגל רוסים
קטגוריה:גרמנים מרוסיה
קטגוריה:גרמנים מאוקראינה
קטגוריה:מיינץ: כדורגלנים
קטגוריה:כדורגלני מיינץ 05
קטגוריה:כדורגלני בורוסיה מנשנגלדבך
קטגוריה:כדורגלני שאלקה 04
קטגוריה:כדורגלני פנרבחצ'ה
קטגוריה:כדורגלני דינמו מוסקבה
קטגוריה:כדורגלני וסטרלו
קטגוריה:כדורגלני נבחרת גרמניה
קטגוריה:כדורגלני נבחרת רוסיה
קטגוריה:כדורגלני יורו 2016
קטגוריה:גרמנים שנולדו ב-1988
קטגוריה:רוסים שנולדו ב-1988
קליי מרזו

**קליי מרזו** (אנגלית: **Clay Marzo**; ) נחשב לאחד מגולשי הגלים הכישרוניים והמקוריים בעולם, ומשמש מודל להשראה ולחיקוי למתמקצעים בתחום. לוקה בתסמונת אספרגר.

## ילדות וקריירה מוקדמת
מרזו נולד בסן דייגו, קליפורניה, אך כשהיה צעיר מאוד עברה משפחתו ללהאינה (Lahaina), עיירה קטנה שנמצאת על האי מאווי שבהוואי. כבר מגיל צעיר היה אתלט מצוין ושחיין מבטיח. את מרבית אימוניו עשה בים.

בגיל 10 הוא זכה באליפות הוואי בשחייה חופשית ל-200 מטר. הוא בחר להקדיש את עצמו לגלישה, בין השאר משום שהאמין כי הגלישה יכולה לעזור לו להיות שחיין טוב יותר.

מוריו לספורט ומשפחתו צפו לו עתיד מזהיר כשחיין ואף כמתחרה אולימפי. נקודת מבט זו השתנתה כאשר קליי התחרה בתחרות הגלישה הארצית ורבת המשתתפים של NSSA בשנת 2003. קליי סיים במקום השלישי במדינה. חוויית ההשתתפות בתחרות הולידה בקרבו את ההבנה כי דווקא השחייה יכולה לעזור לו להיות גולש יותר טוב, ולא להפך. הוא החל להשקיע בגלישה יותר זמן ויותר מחשבה.

ב-2004, כשהיה בן 15, הוכיח לראשונה את מסוגלותו בגלישה: הוא זכה במקום הראשון בתחרות של NSSA, וקיבל פעמיים את הציון 10 (מושלם) בעת תחרות זו. מרזו היה הראשון שהצליח להשיג תוצאה כזו. בהמשך, הקריירה שלו הלכה והתפתחה והוא זכה בפרסים רבים, כמו "טריק השנה" בשנת 2006, וזכייה בתואר "איש המים של השנה".

## התפתחות הקריירה ופרסום בינלאומי
לאחר שצבר מוניטין וגלש לצד גולשים מפורסמים ומצליחים כמו קלי סלייטר, מרזו החל להשתתף בסרטי גלישה ובהפקות גדולות הקשורות בתחום. בעקבות כך, שמו התפרסם ברמה הגלובלית. מותגי גלישה רבים מיהרו לשלב את קליי בקמפיינים של מוצריהם. בין החברות שמיתגו את מוצרי הגלישה שלהן דרכו ניתן למצוא את Quicksilver, DC, Creatures ועוד.

לקליי יש סגנון גלישה מיוחד וביצועים הייחודים לו בלבד. קליי הוא אומן של "צינורות" "איירים" "ולייבקים", אשר נחשב למי ששולט אפילו בגלי הענק של הוואי.

## קליי ותסמונת האספרגר
### אבחון
בשנת 2007 אובחן מרזו כלוקה בתסמונת אספרגר. לדעת רופאים, המחלה מסבירה מאפיינים מסוימים של התנהגותו, כגון נטייתו לשפשף את כפות ידיו זו בזו בקצב מהיר, שהפכה לאחד מסימני ההיכר שלו, והיותו בחור מופנם ושקט. נאמר על קליי כי במים הוא נראה רגוע ושליו הרבה יותר מאשר על האדמה.

### סרט על קליי ותסמונת האספרגר
באוגוסט 2008 יצא סרט דוקומנטרי על חייו של קליי מרזו. הסרט מתאר את חייו של קליי כגולש אשר לוקה באוטיזם. הסרט זכה לשבחים רבים בקרב עולם הגלישה ובקולנוע בכלל.

### פעילות קהילתית ושימוש כמודל להשראה
קליי חבר בארגון Surfers Healing Camp אשר מנסה לעזור לילדים בעלי אוטיזם בתקווה להעשיר את חייהם על ידי חשיפה לחוויית הגלישה. מעל ל-2000 ילדים מצטרפים מדי שנה לארגון ומתנסים באמצעותו בגלישה.

סיפורו הייחודי של מרזו כגולש מצטיין המתמודד עם תסמונת אספרגר ותורם לחברה מקנה השראה לגולשים ולאחרים.

## קישורים חיצוניים
* 
* העולם לפי קליי - סדרה מקוונת על קליי: עונה 2, פרק 3
* כתבה באנגלית - סאל רויבל, הגולש מרזו רוכב על האוקיינוס והאוטיזם, USA today, 28.9.2009
* על הסרט "קליי מרזו, צריך רק להוסיף מים", באתר Surfmovies
* כתבה באנגלית - קיילי ברדסטריט, קליי מרזו מצטרף לפרויקט קומיוניטי, 3.5.2011, באתר Transworld Business

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:גולשי גלים אמריקאים
קטגוריה:קליפורניה: ספורטאים
קטגוריה:אמריקאים שנולדו ב-1989
עין סוכות

**עין סוכות** (בערבית: **עין סָכּוּת**) הוא מעיין שכבה הנובע מזרחית לכביש 90, בסמוך לגדר הגבול באזור שבין מחולה לשדמות מחולה. מי המעיין מתנקזים לתוך בריכה טבעית בקוטר של כ-20 מטר ומוקפת קנה מצוי.

## שם המעיין
המעיין קיבל את שמו מהעיר סוכות המוזכרת במקרא. העיר סוכות מזוהה עם העיירה הירדנית דיר עלא שנמצאת בשפך היבוק, כ-20 קילומטרים דרומית לעין סוכות. כמו כן, בקרבת המעיין מצויה חורבת הכפר הערבי חרבת א-סכות - ומכאן הגיע שמו של המעיין.

## היסטוריה ופעילות אנושית
בעבר שימש המעיין את תושבי הכפר הסמוך ברדלה לצורך השקיית גידולים וחיות משק אולם בשנת 1997 הוא נכלל בשטחים שהוגדרו כשטח צבאי סגור. בשנת 2002 הצטמצם השטח שהוכרז כסגור, אך הגישה למעיין נותרה מוגבלת ליהודים בלבד. בשנת 2015 עתרו בעלי קרקעות פלסטינים לבג”ץ בתביעה להשיב להם את אדמותיהם, והמדינה הכריזה שבכוונתה להגיע איתם להסכמה ולבטל את השטח הצבאי הסגור. בית המשפט פסק לטובת הכרעה זו בינואר 2020, אולם מתנחלים עדיין מנסים להרחיק פלסטינים מהמעיין, לעיתים בגיבוי של חיילי צה"ל.
תושבי מחולה הציבו ליד הבריכה שולחנות פיקניק וסככה. בנוסף הוצבו במרכז הבריכה עזרי ציפה (פלציבים).

## גלריה

קובץ:עין סוכות 2.jpg|קרש קפיצה ורפסודה בעין סוכות
קובץ:עין סוכות 3.jpg|נוף בעין סוכות


## לקריאה נוספת
***365 מקורות מים ומעיינות, מעיין לכל יום**, הוצאת "מסלולים" - בערך **עין סוכות**.
*אורי מאור, **ארץ המעיינות - המדריך השלם לנקודות המים הקסומות בישראל**, הוצאת ספריית בית אל, 2011, עמודים 32 - 33

## קישורים חיצוניים
*עין סוכות באתר עמוד ענן
*עין סוכות באתר 'מפה'
*עין סוכות באתר "ישראל ב-360"- סיורים וירטואליים

## הערות שוליים

סוכות
קטגוריה:מחולה
טניס באולימפיאדת פריז (1924)

**[[אולימפיאדת פריז (1924)|אולימפיאדת 1924]]** נערכה בפריז, צרפת. תחרויות הטניס נערכו בין ה-13 ביולי ל-20 ביולי. בתחרות הנשים סוזן לנגלן מצרפת לא יכלה להשתתף בגלל מחלתה. גם בתחרות הגברים, הטניסאי החזק של התקופה ביל טילדן מארצות הברית לא היה יכול להשתתף.

נערכו תחרויות הגברים, הנשים, זוגות גברים, זוגות נשים וזוגות מעורבות (סך הכל 5 מדליות זהב).

בסיום התחרות הפדרציה הבינלאומית לטניס הציגה בפני הוועד האולימפי הבינלאומי מספר דרישות שהוועד האולימפי לא היה מוכן לקיים. יתרה מכך, הוועד האולימפי דרש לא לקיים את אליפות וימבלדון בשנה אולימפית. כתוצאה מאי-הסכמות על הנושא, תחרויות טניס הורדו מתוכנית האולימפית וחזרו רק בשנת 1988.

## משתתפי התחרות
בתחרות השתתפו 124 טניסאים (89 גברים ו-35 נשים) מ-28 מדינות:

## טבלת המדליות

## הזוכים במדליות

## תוצאות התחרויות
### תחרות הגברים
שמאל|ממוזער|וינסנט ריצ'רדס|150px
בתחרות השתתפו 82 טניסאים מ-27 מדינות. 

במשחק על המקום השלישי אומברטו דה מורפורגו () ניצח את ז'אן בורוטרה () וזכה במדליית ארד.

### תחרות הנשים
שמאל|ממוזער|הלן וילס|150px
בתחרות השתתפו 31 טניסאיות מ-14 מדינות.

במשחק על המקום השלישי קטלין מקיין () ניצחה את ז'רמן גולדינג () ב-3 מערכות וזכתה במדליית ארד.

### תחרות זוגות גברים
בתחרות השתתפו 76 טניסאים מ-11 מדינות. במשחק הגמר וינסנט ריצ'רדס ופרנסיס הנטר () ניצחו את ז'אק בריניון ואנרי קושה () ב-5 מערכות. במשחק על מדליית ארד רנה לקוסט וז'אן בורוטרה () שיחקו נגד ג'ון קונדון ואיבי ריצ'רדסון (20px) וניצחו ב-3 מערכות.

### תחרות זוגות נשים
בתחרות השתתפו 22 טניסאיות מ-8 מדינות. במשחק הגמר הייזל ויטמן והלן וילס () ניצחו את פיליס קובל וקטלין מקיין () בשתי מערכות. במשחק על מדליית ארד אבלין קולייר ודורותי שפרד () ניצחו את מרגריט בילו ואיבון בורז'ואה () בשתי מערכות.

### תחרות זוגות מעורבים
בתחרות השתתפו 42 טניסאים מ-14 מדינות. במשחק הגמר מריון ג'סאפ ווינסנט ריצרדס () נוצחו על ידי הייזל וייטמן וריצ'רדס ויליאמס () בשתי מערכות. במשחק על מדליית ארד קורנליה בומן והנדריק טימר () זכו בניצחון טכני על קטלין מקיין וג'ון גילברט ().

## קישורים חיצוניים

* תיאור התחרות
* תוצאות באתר האולימפי

1924
קטגוריה:ענפי ספורט באולימפיאדת פריז (1924)
אולימפיאדה
קטגוריה:פריז: תחרויות טניס
זכות הצבעה (סיפור קצר)

**זכות הצבעה** (באנגלית: **Franchise**) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון אוגוסט 1955 של המגזין If: Worlds of Science Fiction, ותורגם לעברית בשנת 1975 בספר גדול ורחב הוא העולם, ושוב בשנת 2009 בספר כתבי אייזק אסימוב כרך 1. הסיפור הוא אחד מסיפורי מולטיוואק, והוא הסיפור הראשון של אסימוב שעוסק במחשבים כמחשבים ולא כרובוטים.

הרעיון של מחשב שחוזה את תוצאות הבחירות הגיע כנראה בהשראת חיזויו הנכון של המחשב UNIVAC-I בבחירות לנשיאות ארצות הברית 1952.

## עלילה
בעתיד, ארצות הברית הפכה ל"דמוקרטיה האלקטרונית הראשונה", בה במקום שכל האנשים יצביעו, המחשב מולטיוואק בוחר רק אדם אחד, אשר תשובותיו למספר שאלות ייצגו עבור המחשב את כלל רצונותיהם של האזרחים, וכך יכול מולטיוואק לקבוע את תוצאת הבחירות.

הסיפור סובב סביב נורמן מולר, האדם שנבחר כ"מצביע של השנה" בבחירות לנשיאות ארצות הברית 2008. למרות שהחוק מחייב אותו לקבל את הכבוד המפוקפק, מולר לא בטוח שהוא רוצה את האחריות של ליצג את הציבור הבוחר כולו, משום שהוא חושש שהתוצאות בבחירות יהיו שליליות והוא יואשם בכך.

עם זאת לאחר ה"הצבעה", הוא מאוד גאה שאזרחי ארצות הברית זכו, דרכו, "לממש את זכותם להצבעה" - אמרה אירונית בהתחשב בעובדה שהאזרחים כלל לא הצביעו.

## קישורים חיצוניים
*

קטגוריה:יצירות משנת 1955
קטגוריה:סיפורי מולטיוואק
קטגוריה:ספרות פוליטית
המפלגה הליברטריאנית

**המפלגה הליברטריאנית** הוא שמם של מספר מפלגות ברחבי העולם שדוגלות בליברטריאניזם.
אלונה סרוסי

**אלונה סרוסי ריגר** (נולדה ב-25 בפברואר 1971) היא במאית טלוויזיה וסרטים דוקומנטריים, תסריטאית וסופרת ישראלית. בימים אלו יצא לאור ספרה הראשון "אביר העולמות".

## אודות
גדלה בתל אביב לאב דוד מהנדס ולאם עפרה בן צבי סרוסי, רקדנית ומורה לבלט. שירתה בצבא כחוקרת מצ"ח. בוגרת תואר ראשון בחוג לקולנוע וטלוויזיה באוניברסיטת תל אביב (1997) ותואר שני מעשי (MFA) בחוג לקולנוע וטלוויזיה באוניברסיטת תל אביב (2005).

בשנת 1992 פרסמה שירים בעיתון "דבר". בשנת 1993, הייתה מועמדת בתחרות פרסי אופיר על כתיבת שיר נושא לסרט "שלג באוגוסט" של חגי לוי. המוזיקה לסרט נכתבה על ידי פרנק חיים אילפמן.

בשנת 1996 כתבה וביימה סרט קיץ עלילתי בשם "בוקר טוב מאיה". הסרט זכה בקרן הסרט הקצר של משרד המסחר והתעשייה לשנת 1996.

בשנים 1999–2008 ביימה קליפים וסרטונים לטלוויזיה ולאינטרנט, בהם וידאו-קליפ ללהקת כנסיית השכל לשיר "לא מרגיש כלום" (מועמד לווידאו-קליפ השנה 2001 פרסי תמוז), יחד עם יעל לייבוביץ, שאף ערכה. וּוידאו קליפ לשיר "תתחיל מאפס" (מועמד לווידאו-קליפ השנה 2003) של ירמי קפלן יחד עם יובל כהן, שאף ערך. וידאו-קליפ זה הופק על ידי ערוץ המוזיקה ושודר בימיו הראשונים של הערוץ.

בשנת 2005, הייתה יוצרת ובמאית ראשית בסדרה התיעודית "הנבחרת" בהנחיית עינת פישביין, על נשים ודרכן להצלחה. סדרה זו הופקה ושודרה בערוץ yes דוקו ב-yes. הסדרה הייתה מועמדת בשנת 2005 בתחרות אופיר בקטגוריה הסדרה הדוקומנטרית.

בשנת 2006 ביימה את הסרט התיעודי "מחיר הגוף", יחד עם קרן יחזקאלי-גולדשטיין, על נפגעות טרור שמשתתפות בסדנת "גאגא" של הרקדן והכוריאוגרף אוהד נהרין. הסרט הוקרן בפסטיבל דוקאביב והשתתף בעשרות פסטיבלי קולנוע בינלאומיים. הסרט שודר בכ-20 תחנות טלוויזיה ברחבי העולם וזכה בפרס "הבמאיות המבטיחות" בהפסטיבל הבינלאומי לסרטי נשים רחובות. בארץ הסרט הוקרן בערוץ 10 ב-2008–2009 .

מאז ואילך עובדת כבמאית פרילאנס ובייעוץ תוכן, ועוסקת בכתיבה.

בשנת 2009 הופיע סיפור קצר שכתבה בספר "מאה אימהות" בעריכת ענת הררי, הוצאת בבל.

ב-2015–2016 כתבה מחזה בשם "ג'ז" שאורכו הוא כ-50 דקות.

ב-2025 יצאה לאור ספרה הראשון "אביר העולמות", ספר פנטזיה מרגש המספר על גורדי בן ה-12 שמנסה לחלץ את אימו ואחיותיו ויוצא למסע רווי הרפתקאות בו הוא מגלה את האמת המדהימה על העולם שלו, על משפחתו ובעיקר על עצמו.

חיה בתל אביב, נשואה לשאול ריגר ואם לשלושה ילדים.

## קישורים חיצוניים

* "מחיר הגוף" "ABOUT THE BODY" סרטה של אלונה סרוסי, באתר פסטיבל המפטונ'ס ארצות הברית
* הסרט "מחיר הגוף" בפסטיבל לקולנוע דוקומנטרי באמסטרדם IDFA
* 

קטגוריה:במאיות טלוויזיה ישראליות
קטגוריה:במאי טלוויזיה ישראלים
קטגוריה:תסריטאיות קולנוע ישראליות
קטגוריה:תסריטאי קולנוע ישראלים
קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה

קטגוריה:ישראליות שנולדו ב-1971
קטגוריה:ישראלים שנולדו ב-1971
הקואליציה הארצית להעסקה ישירה

**הקואליציה הארצית להעסקה ישירה** היא התארגנות קואליציונית לא מפלגתית, של ארגוני חברה אזרחית, עובדי קבלן ופעילים חברתיים. הקואליציה שמה לה כמטרה לקדם העסקה ישירה של עובדים הן במגזר הציבורי והן במגזר הפרטי בישראל תוך התמקדות בעוולות הנגרמות לציבור עובדי הקבלן בישראל ולחברה הישראלית. הקואליציה מלווה עובדי קבלן, מקנה להם את כלים הנדרשים לקידום העסקה ישירה ומעוררת מודעות ציבורית באמצעות כלים הסברתיים ושינוי מדיניות באמצעות לובי וחקיקה. הקואליציה בהובלת אנו - עושים שינוי.

## רקע להקמת הקואליציה
הקואליציה הוקמה בשנת 2010 על ידי העובדת הסוציאלית אורנה עמוס (פעילה חברתית ומרצה בבית הספר לעבודה סוציאלית באוניברסיטת בן-גוריון בנגב). בעקבות מעורבותה החברתית זיהתה בעיה של ניצול עובדות ניקיון באוניברסיטה שהועסקו באמצעות קבלן חיצוני והחלה יחד עמן במאבק. מטרת המאבק הייתה להעביר את העובדות להעסקה ישירה, ולצורך כך פעלה עמוס לאיגוד העובדות. בעקבות אותה פעילות הוקמה הקואליציה הארצית שצירפה אליה ארגונים נוספים. לאור התרחבותה ובמסגרת פעילותה מקדמת הקואליציה עובדי קבלן ממגוון רחב מאוד של תחומי עיסוק ובין היתר מתחומי העבודה הסוציאלית, הניקיון, האבטחה, ההוראה, המחשוב, ההנדסה ועוד.

## פעילות הקואליציה
ממוזער|הפגנה של הקואליציה מול קניון עזריאלי בדרישה להעסקה ישירה של המאבטחים והמנקות
מטרת הקואליציה היא לצמצם ואף למגר לחלוטין את תופעת ההעסקה הקבלנית בישראל. כדי להשיג מטרה זאת, הקואליציה פועלת בשלושה תחומים מרכזיים:
* שינוי מדיניות ושינוי חקיקה, באמצעות יצירת קבוצת תמיכה קבועה של חברי כנסת מסיעות שונות התומכים במאבק, יצירת לובי והעלאת הסוגיה בוועדות הכנסת.
* אקטיביזם וסיוע לעובדי קבלן בקידום העסקה ישירה, באמצעות הקמת קבוצות מנהיגות של עובדי קבלן, וכן באמצעות קידום שיתוף הפעולה בין ארגונים החברים בקואליציה. (כולל פרויקט מיפוי שנעשה במסגרת זו).
* הסברה בקרב הציבור - העלאת הסוגיה לאמצעי תקשורת ורשתות חברתיות, פרסום קמפיינים כולל תערוכת תצלומים של עובדי קבלן.

## הארגונים החברים בקואליציה
הקואליציה כוללת מעל 30 ארגונים ועסקים התומכים בנושא ושהם אינם מעסיקים עובדי קבלן ואינם מפלגות. כמו כן, שותפים בה פעילים חברתיים ועובדי קבלן והיא ממומנת על ידי קרנות שונות, בהן הקרן החדשה לישראל, תרומות של אזרחים באמצעות מימון המונים וכן תרומות של ארגונים החברים בה.

## ראו גם
* התאגדות מקצועית בישראל
* יחסי עובד-מעביד

## קישורים חיצוניים

* 

* 
* 
* העסקה ישירה בשירות הציבורי, באתר האגודה לזכויות האזרח בישראל, 26 ביוני 2014
* [5/12/14 - כתבת מגזין על הקואליציה הארצית להעסקה ישירה - [יומן (מגזין חדשות)|יומן] ערוץ 1], באתר YouTube
* מכתב למפלגות מטעם הארגון, לקראת הבחירות לכנסת העשרים, קובץ מתוך אתר האגודה לזכויות האזרח בישראל
* 
* אורלי בנימין, המאבק להעסקה ישירה בישראל: הצלחות וסיכויים, הרבעון לחקר ארגונים וניהול המשאב האנושי.

## הערות שוליים

קטגוריה:ישראל: עמותות
קטגוריה:ישראל: ארגונים חברתיים
קטגוריה:יחסי עבודה בישראל
קטגוריה:ישראל: ארגוני עובדים
קטגוריה:ההסתדרות הכללית
הרולד א. ורמוס

**הרולד א. ורמוס** (באנגלית: **Harold Eliot Varmus**; ) הוא ביולוג יהודי-אמריקאי, שזכה בפרס נובל לפיזיולוגיה או לרפואה לשנת 1989 (יחד עם ג'. מייקל בישופ) על כך שהראו כי אונקוגנים ברטרו-וירוס הם פרוטו-אונקוגנים מותמרים, ומצויים באדם וביצורים רבים נוספים.

## קורות חיים
ורמוס נולד בניו יורק, ארצות הברית ב-1939 להוריו היהודים, ביאטריס ופרנק ורמוס. קיבל תואר ראשון בספרות אנגלית מאוניברסיטת הרווארד, קיבל תואר שני באוניברסיטת קולומביה בתחום הרפואה ודוקטורט באוניברסיטת קליפורניה בסן פרנסיסקו.

בשנת 1989 זכה ורמוס בפרס נובל לפיזיולוגיה או לרפואה (יחד עם ג'. מייקל בישופ) על כך שהראו כי אונקוגנים ברטרו-וירוס הם פרוטו-אונקוגנים מותמרים, ומצויים באדם וביצורים רבים נוספים.

ורמוס עזר להוציא לאור את כתב העת הראשון בקבוצת PLoS ב-13 באוקטובר 2003. זהו מיזם תוכן חופשי העוסק בהוצאה לאור של מספר כתבי עת מדעיים בביולוגיה וברפואה.

כיהן בתפקידי מנהל בכירים במערכת המחקר הרפואי בארצות הברית. ב-1993 מינה אותו ביל קלינטון לראש המכונים הלאומיים לבריאות, תפקיד שבו כיהן עד 1999, וב-2008 מינה אותו ברק אובמה לכהן כמנהל ה-14 של המכון הלאומי לסרטן, תפקיד שמילא עד התפטרותו ב-2015.

בשנת 1969 נשא לאישה את העיתונאית קונסטנס לואיז קייסי. לזוג שני בנים. על שמו של ורמוס נקרא רחוב בראשון לציון.

## עבודתו

## פרסים
* 1985 - פרס נובל לפיזיולוגיה או לרפואה

## ראו גם
* PLoS

## קישורים חיצוניים

* דפי מידע על ורמוס, באתר המכונים הלאומיים לבריאות
* הרולד א. ורמוס, אנשי סגולה - יהודים זוכי פרס נובל, באתר בית התפוצות.
* 
* מיכאל שלזינגר, אונקוגן, באתר סנונית
* 
* 
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זוכי פרס נובל יהודים אמריקאים
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אמריקאים
קטגוריה:בוגרי אוניברסיטת הרווארד
קטגוריה:בוגרי אוניברסיטת קולומביה
קטגוריה:בוגרי אוניברסיטת קליפורניה בסן פרנסיסקו
קטגוריה:יהודים חברי האקדמיה הלאומית למדעים של ארצות הברית
קטגוריה:יהודים זוכי המדליה הלאומית למדעים
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
קטגוריה:אמריקאים שנולדו ב-1939
ניקולס גורובסוב

**ניקולס מרטין גורובסוב** (בספרדית: **Nicolás Martín Gorobsov**; נולד ב-25 בנובמבר 1989) הוא כדורגלן ארגנטינאי המשחק בעמדת הקשר בז'לגיריס וילנה מליגת העל הליטאית.

## קורות חיים
גורובסוב נולד בעיר סן פדרו בצפון פרובינציית בואנוס איירס שבארגנטינה. סבו של אביו היה רוסי יליד קישינב (כיום בירת מולדובה). משפחתו היגרה עמו לאיטליה בהיותו בן 14 וכך הוא מחזיק באזרחות כפולה - ארגנטינאית ואיטלקית. כנער בארגנטינה, החל גורובסוב לשחק בתפקיד חלוץ שני, ובאיטליה עבר לשחק כקשר מרכזי. גורובסוב שיחק במחלקת הנוער של ויצ'נצה, ובעונת  ערך את הופעת הבכורה שלו בקבוצה הבוגרת של המועדון, במשחק מול לצ'ה בסרייה ב'.

בשנת 2009 רכשה קבוצת טורינו מחצית מהבעלות על השחקן, ולאחר שערך 15 הופעות במדי הקבוצה בסרייה ב' הוא הושאל לקבוצת צ'זנה מהסרייה א', אך במדיה ערך הופעה אחת בלבד. בעונת  הושאל לקבוצת פוליטכניקה טימישוארה מליגת העל הרומנית. בקיץ 2012 חזר לטורינו אך לא שיחק במדי הקבוצה, ובינואר 2013 הושאל לקבוצת נוצ'רינה מהליגה השלישית באיטליה.

בקיץ 2013 חזר גורובסוב לרומניה והושאל לקבוצת פולי טימישוארה, שהוקמה במקום קבוצת פוליטכניקה טימישוארה שפורקה בינתיים. ביולי 2014 חתם בקבוצת טרגו מורש, ובעונתו הראשונה בקבוצה היא סיימה במקום השני בליגת העל הרומנית. בעונת  כבש גורובסוב ארבעה שערי ליגה, והקבוצה סיימה במקום השישי בטבלה.

ביולי 2016 הגיע גורובסוב לישראל, וחתם לשנתיים בקבוצת הפועל תל אביב. ב-30 ביולי ערך את הופעת הבכורה שלו במדי הקבוצה ובישל את השער הראשון בניצחון 0:2 על בני יהודה במסגרת גביע הטוטו. ב-23 באוגוסט ערך את הופעת הבכורה שלו בליגת העל, בהפסד 1:0 למכבי חיפה במחזור הפתיחה של העונה. גורובסוב ערך בסך הכל ארבע הופעות בגביע הטוטו וחמש הופעות בליגת העל, ובנובמבר 2016 שוחרר מהקבוצה.

ב-1 במרץ 2017 חזר גורובסוב לטרגו מורש, ובתום העונה שוחרר מהמועדון. במרץ 2018 עבר לארצות הברית וחתם במיאמי יונייטד. ב-27 ביוני 2018 חזר לליגת העל הרומנית כאשר חתם בקונקורדיה קיאז'נה הרומנית, וב-2 ביולי 2019 עבר לקבוצת וולונטרי. בספטמבר 2020 חתם בסודובה הליטאית. בינואר 2022 חתם בז'לגיריס וילנה.

## קישורים חיצוניים

## הערות שוליים

קטגוריה:קשרי כדורגל ארגנטינאים
קטגוריה:כדורגלנים ארגנטינאים
קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני ויצ'נצה
קטגוריה:כדורגלני טורינו
קטגוריה:כדורגלני צ'זנה
קטגוריה:כדורגלני פולי טימישוארה
קטגוריה:כדורגלני טרגו מורש
קטגוריה:כדורגלני הפועל תל אביב
קטגוריה:כדורגלני קונקורדיה קיאז'נה
קטגוריה:כדורגלני סודובה מריאמפולה
קטגוריה:כדורגלני ז'לגיריס וילנה
קטגוריה:כדורגלנים זרים בישראל
קטגוריה:ספורטאים זרים ברומניה
קטגוריה:ספורטאים זרים בארצות הברית
קטגוריה:ספורטאים ארגנטינאים בישראל
קטגוריה:ספורטאים זרים בליטא
קטגוריה:ספורטאים איטלקים ברומניה
קטגוריה:ספורטאים איטלקים בישראל
קטגוריה:איטלקים ממוצא רוסי
קטגוריה:ארגנטינאים שנולדו ב-1989
קטגוריה:איטלקים שנולדו ב-1989
דודו סעדה

[250px|ממוזער|דודו סעדה עם [נשיא מדינת ישראל|נשיא המדינה ראובן ריבלין בפתיחת כנס ירושלים ה-15 של קבוצת בשבע, פברואר 2018]]
**דודו סעדה** (נולד בשנת 1967) הוא יו"ר קבוצת "בשבע" הכוללת את העיתון "בשבע" ואת כנס ירושלים, מגיש ברדיו ואיש עסקים.

## ביוגרפיה
נולד למשפחה בת תשע נפשות לאינס ואליהו, גדל בשיכון ה' בבני ברק עד גיל 18. היה מדריך בתנועת הנוער בני עקיבא.
למד בישיבה התיכונית ברעננה. לאחר מכן למד בישיבת שילה. התגייס לצבא ושירת בחטיבת גבעתי. לאחר מכן נשא לאשה את חגית. בשנתיים הראשונות לנישואיו שימש כמדריך וכמורה בישיבה המקצועית בגן יבנה שם גם התגורר, במקביל סיים תואר ראשון בחינוך במכללת מורשת יעקב ברחובות. לאחר מכן עבר ליישוב קדומים והיה מחנך בבית הספר היסודי במקום. בהמשך עזב את היישוב קדומים ועבר למעלות שם כיהן כראש מנהל החינוך בקריית חינוך במעלות. לאחר חמש שנים במעלות חזר לקדומים ושימש כמנהל ישיבת ההסדר הר-ברכה. במהלך תפקידו הקים את תוכנית השילובים בישיבה, המשלבת לימוד תורה יחד עם לימוד תואר באוניברסיטת אריאל. פרויקט זה ופרויקטים נוספים שקידם, הרימו את היישוב מ-43 משפחות ל-200 משפחות תוך עשור. במקביל לצמיחתה של הישיבה בהר ברכה, סיים תואר ראשון במנהל עסקים באוניברסיטת חיפה וריכז את תחום השיווק ברדיו ערוץ 7, תפקיד שהפך גם לאחראי על הקמתו של עיתון חדש – "בשבע" – ושאר מחלקות הקבוצה.

משמש כיו"ר קבוצת "בשבע", הכוללת בין היתר גם את העיתון הדתי-לאומי "בשבע" המופץ מדי שבוע בכ-130,000 עותקים ברחבי הארץ ואת מחלקת הכנסים המפיקה מדי שנה את כנס ירושלים בו משתתפים אלפים וכנסים נוספים.
בעבר הגיש תוכנית ברדיו קול חי הנקראת "שטח סרוג".

ביוני 2016 החל להגיש תוכנית שבועית ברשת ב' של קול ישראל ביחד עם אילנית סוויסה.

כמו כן, כותב טורי דעות במספר מקומות, חלקם מתפרסמים בעיתון "בשבע" ובערוץ 7.

בעבר ניהל קמפיינים רבים, ביניהם הרצתו של הרב שמואל אליהו לתפקיד הרב הראשי לישראל.

בנוסף משמש כאיש עסקים שבבעלותו מספר חברות.

בשנת תשס"א בוצע לעברו פיגוע ירי, סעדה ניצל מהפיגוע ויצא ללא פגע.

## חיים אישיים
נשוי לחגית ומתגורר בשכונת כפר גנים שבפתח תקווה. לזוג שלושה ילדים.

## קישורים חיצוניים

* 
* 
* 
* 
* דודו סעדה נואם בוועידת עיר הנדל"ן באילת.
* 
* מבחר כתבות וראיונות עם דודו סעדה בערוץ 7

## הערות שוליים

קטגוריה:מנהלים ישראלים
קטגוריה:ציונות דתית
קטגוריה:סגל ערוץ 7
קטגוריה:קדומים: אישים
קטגוריה:כפר גנים: אישים
קטגוריה:סגל בשבע
קטגוריה:בוגרי בני עקיבא
קטגוריה:בוגרי ישיבת בני עקיבא רעננה
קטגוריה:בוגרי מכללת אורות ישראל/מורשת יעקב
קטגוריה:בוגרי אוניברסיטת חיפה
קטגוריה:ישראלים שנולדו ב-1967
אבא גוריון איש צידן

**אבא גוריון איש צידן** היה תנא בדור הרביעי או החמישי, בסביבות  לספירה. נשארו ממנו מאמרי אגדה שאמר בשם אבא שאול ורבן גמליאל.

## מאמריו באגדה
שמו מוזכר במשנה פעם אחת בלבד, בה הוא מוסר מאמר אגדה בשם אבא גוריא:

מאמר זה מובא גם במסכת סופרים, שם הגרסה היא שאבא גוריון מסרו בשם "אבא גוריין". על פי גרסת ההתלמוד הירושלמי אבא גוריון מסר מאמר זה בשם אבא שאול, והובא שם מאמר נוסף בסגנון דומה, שמסר בשם אבא שאול:

אחד המדרשים על מגילת אסתר נקרא מדרש אבא גוריון מפני שהוא פותח בחמישה דברים שאמר אבא גוריון איש ציידן (תרגום חופשי מארמית):
# משרבו דייני שקר – רבו עדי שקר.
# משרבו דלטורים – ממונם של הבריות נבזז.
# משרבו חצופי פנים – ניטל הוד והדר ויקר מן הבריות.
# משעה שאמר קטן לגדול "אני גדול ממך" – התקצרו שנותיהם של בני האדם (חלק זה אינו מובא באסתר רבה).
# משעה שהכעיסו הבנים החביבים במעשיהם את אביהם שבשמים – העמיד עליהם מלך חנף, שהוא אחשוורוש.

באסתר רבה מובא מאמר זה ללא הדבר הרביעי, ושם אבא גוריון מוסר את המאמר בשם רבן גמליאל.

## שמו ומקומו
שמו השני "גוריון" נכתב במקורות ארץ ישראליים "אוריון" או "אוריין", והג' התחלפה בא' כפי שמצוי במבטא אנשי ירושלים.

שם מקומו השתבש בכמה צורות, בהן "ציידן", "צדיין", "ציידין". יש אומרים שמדובר בעיר המפורסמת צידון, ויש הסוברים שמדובר בתל בית צידה, שנכתבה בלא וא"ו כדי להבדילה מצידון.

## זיהויים נוספים
רבי אברהם בן הגר"א כתב שאולי שהוא אבא הדורש המוזכר בשמות רבה (מב, א) ובספרי דברים. שמואל קליין זיהה אותו עם אבא יודן איש צידן.

## לקריאה נוספת
* 
* 
* 
* 
* מרדכי מרגליות (עורך), "אבא גוריון (אוריון) איש צידן", **אנציקלופדיה לחכמי התלמוד והגאונים**, מהדורת אייזנברג תשס"ז, כרך א, עמ' 6

## ביאורים

## הערות שוליים

קטגוריה:הדור החמישי לתנאים
קטגוריה:הדור הרביעי לתנאים
קטגוריה:תלמידי רבן גמליאל דיבנה
קטגוריה:יהודים בארץ ישראל במאה ה-2
תל גיבורים (חולון)

**תל גיבורים** היא שכונת מגורים בצפון חולון הגובלת בשכונת נווה עופר (תל כביר) שבדרום תל אביב.

## היסטוריה
בשכונה נתגלו קברי פיר מתקופת הברונזה התיכונה.

השכונה נבנתה בשנות ה-50 ונקראה כך לזכר לוחמי חטיבת גבעתי שנפלו במלחמת העצמאות בקרב לשחרור תל א-ריש והפילבוקס שבראשו (קרב שנערך במסגרת מבצע חמץ). בהמשך ניטע פארק הפילבוקס שמהווה את הפארק השני בגודלו בעיר ואחד היפים בה. קבוצת צפרירים חולון הוותיקה הוקמה בשכונה ואימוניה התקיימו ב"מגרש הפחים" שבמרכז השכונה, במשך שנים רבות. במהלך השנים התרכזה בשכונה אוכלוסייה דלת אמצעים. עיריית חולון בראשותו של חיים קוגל החליטה על פתיחת בית הספר "המגינים" בשנת 1950. שם בית הספר ניתן לכבוד חברי ההגנה תושבי העיר וסביבתה שנלחמו באזור ב-מלחמת העצמאות. בשנות ה-90 התקיים ניסיון מוצלח לשקמה באמצעות מיזמי מגורים "חולון הירוקה", "חולון הצעירה", ועוד מיזמי נדל"ן נוספים שבמסגרתם נבנו בשכונה מספר רב של בניינים חדשים עם פתרונות דיור משתלמים ולא יקרים.

## השכונה בשנות האלפיים
שכונת תל גיבורים מוכרת בזכות משרד הרישוי אשר נמצא מזרחית לפילבוקס. במזרח השכונה, בסמיכות לנתיבי איילון ומשרד הרישוי נמצא ה"קאנטרי קלאב" של חולון. כמו כן, המרכז הרפואי וולפסון נמצא בגבולה המערבי של השכונה עם העיר בת ים. על פי השנתון הסטטיסטי של עיריית חולון לשנת 2014, התגוררו בשנת 2013 בתל גיבורים 14,140 נפש.

בשכונת המגורים ממוקמים חטיבת הביניים והתיכון למדעים ולאומניות על שם חיים הרצוג (לשעבר מת"ג- מקיף תל גיבורים).

בשכונה ישנם עוד שני בתי ספר יסודיים, "המגינים" הישן יותר ו"עלומים" החדש יותר ויחד עם בית הספר היסודי כצנלסון משכונת גרין הסמוכה, אלו הם בתי הספר היסודיים המזינים את התיכון על שם חיים הרצוג.

השכונה נודעה בעבר כשכונת פשע אך כיום השתקמה ומעמדה נחשב כשכונה בעלת מעמד סוציו-אקונומי בינוני-נמוך.

בשכונה נמצא גם מתנ"ס קליין הכולל בתוכו אולם קטן.

שטח השכונה מתחלק לשניים - חולון הירוקה שהוא חלק חדש בעל רבי קומות של 10-13 קומות וחלק ישן של שיכונים ישנים.

בשכונה עוברים קווי אוטובוסים רבים בעיקר של חברת אגד. בקצה השכונה, נמצא מסוף האוטובוסים "וולפסון", סמוך למרכז הרפואי וולפסון.

## קישורים חיצוניים
* 
* 

## הערות שוליים

קטגוריה:חולון: שכונות
קריטריון נייקוויסט ל-ISI

ממוזער|400x400 פיקסלים|תגובת ההלם של מסנן Raised cosine עומדת בקריטריון נייקוויסט ל-ISI. תגובות הלם משורשרות של Raised cosine מציגות את תכונת חוסר ה-ISI ברגע הדגימה. ב t=0 הפולס האמצעי נמצא במקסימום שלו וסכום שאר הפולסים מתאפס.
בתקשורת, **קריטריון נייקוויסט ל-ISI** מתאר את התנאים בהם צריך ערוץ תקשורת לעמוד (כולל תגובות תדר של מסנני שידור וקליטה), על מנת שלא יהיו הפרעות בין סימבולים שכנים (ISI). קריטריון זה מספק שיטה עבור בניית פונקציות מוגבלות-סרט על מנת להתגבר על השפעות של ISI.

כאשר מספר סימבולים משודרים ברצף (אחד אחרי השני) מעל ערוץ באפנון ליניארי (לדוגמה ASK, QAM וכו'), תגובת ההלם (או באופן שקול, תגובת התדר) של ערוץ גורם לסימבול משודר להתפשט בתחום הזמן. זה גורם ל-ISI, כי סימבולים ששודרו בעבר משפיעים על סימבולים שנקלטים כעת, ובכך מקטינים את הסיבולת לרעש. משפט נייקוויסט מקשר את התנאי הזה בתחום בזמן למקביל בתדר-תחום.

קריטריון נייקוויסט קשור באופן הדוק למשפט הדגימה של שאנון-נייקוויסט, רק עם נקודת מבט שונה. הוא פותח על ידי הארי נייקוויסט.

## קריטריון נייקוויסט
אם נסמן את תגובת ההלם של הערוץ כ- h(t), אז התנאי עבורו אין ISI הוא:
: h(n T_s) = \begin{cases} 1; & n = 0 \\ 0; & n \neq 0 \end{cases} 
עבור כל מספר טבעי n, כאשר T_s הוא זמן סימבול. משפט נייקוויסט אומר שהמשוואה הנ"ל בתחום הזמן שקולה למשוואה הבאה בתחום התדר:
: \frac{1}{T_s} \sum_{k = -\infty}^{+\infty} H \left(f - \frac{k}{T_s} \right) = 1 \quad \forall f,
כאשר H(f) הוא התמרת פורייה של h(t). זהו קריטריון נייקוויסט ל-ISI.

קריטריון זה יכול להיות מובן באופן אינטואיטיבי באופן הבא: העתקים מוזזים בתדר של H(f) צריכים להסתכם לערך קבוע.

בפועל, קריטריון זה מוחל על סינון baseband על ידי התייחסות לרצף הסימבולים כהלמים ממושקלים (הלם של דיראק). כאשר מסנני ה-baseband במערכת התקשורת עומדים בקריטריון נייקוויסט, סימבולים יכולים להיות משודרים מעל ערוץ בעל תגובת תדר שטוחה ברוחב פס מוגבל ללא ISI. דוגמאות למסנני baseband כאלה הם מסנן Raised cosine או מסנן Sinc כמסנן האידיאלי.

## ראו גם
* מסנן Raised cosine
* מסנן Root-raised-cosine
* משפט הדגימה של שאנון-נייקוויסט

## לקריאה נוספת

* John G. Proakis, "Digital Communications, 3rd Edition", McGraw-Hill Book Co., 1995. 


קטגוריה:עיבוד אותות ספרתי
האספה הלאומית (הונגריה)

**האספה הלאומית** (בהונגרית: **Országgyűlés**) היא פרלמנט חד ביתי המהווה את הרשות המחוקקת של הונגריה. בפרלמנט מכהנים כיום 199 נציגים.

היא מונה 199 חברים הנבחרים מדי ארבע שנים, עם אחוז חסימה של כ-5%. האספה הלאומית שוכנת בבניין הפרלמנט ההונגרי בעיר הבירה בודפשט מאז שנת 1902. הפרלמנט נבחר בבחירות דמוקרטיות מאז נפילת השלטון הקומוניסטי במדינה בשנת 1989. המפלגה הגדולה ביותר היא פידס, המונה מטעמה כ-116 נציגים.

בפרלמנט יש כ-25 ועדות שונות.

לבית המשפט החוקתי בהונגריה יש אפשרות לערער על חקיקה העוברת באספה הלאומית.

הבחירות האחרונות נערכו ב-2022, והבחירות הבאות עתידות להתקיים בשנת 2026.

## ראו גם
* בתי מחוקקים לפי מדינה

## קישורים חיצוניים

* 

הונגריה
קטגוריה:הונגריה: פוליטיקה
האספה הלאומית (אלבניה)

"**האספה הלאומית**" (באלבנית: **Kuvendi i Shqipërisë**) הוא כינוי לפרלמנט באלבניה שמורכב מבית מחוקקים יחיד המונה 140 נציגים הנבחרים פעם ב-4 שנים. הנציגים נבחרים באופן יחסי במחוזות אלבניה לפי רשימות סגורות. אחוז החסימה עומד על כ-3%. הבחירות האחרונות התקיימו ב-11 במאי 2025, ובהן ראש הממשלה הנוכחי אדי רמה מהמפלגה הסוציאליסטית נבחר בפעם הרביעית לראשות הממשלה. האספה יושבת בבירת המדינה- טירנה.

הנשיא נבחר על ידי הפרלמנט. יו"ר הפרלמנט מנהיג את הפרלמנט, כאשר הוא נעזר בלפחות סגן יושב ראש אחד יו"ר הפרלמנט כיום היא אליסה ספירופאלי מהמפלגה הסוציאליסטית של אלבניה. יו"ר האופוזיציה הוא ראש הממשלה לשעבר סאלי ברישה מהמפלגה הדמוקרטית של אלבניה מהימין הפוליטי.

בסמוך לבניין הפרלמנט הוצב פסל החייל האלמוני.

## ראו גם
* בתי מחוקקים לפי מדינה
* פוליטיקה של אלבניה

## קישורים חיצוניים

* 

אלבניה
קטגוריה:אלבניה: פוליטיקה
קטגוריה:אלבניה: חוק ומשפט
מסנן Root-raised-cosine

בעיבוד אותות, **מסנן root-raised-cosine** (בראשי תיבות: מסנן RRC), המכונה לעיתים **מסנן square-root-raised-cosine** (בראשי תיבות: מסנן SRRC), משמש כמסנן של שידור וקליטה בתקשורת ספרתית לביצוע סינון מתואם. שימוש במסנן זה עוזר למזעור תופעת ה־(ISI (Intersymbol Interference. שילוב תגובת ההלם של שני מסננים מסוג זה נותן תגובה זהה לזו של מסנן Raised cosine. המסנן מקבל את שמו מהעובדה שתגובת התדר שלו, H_{rrc}(f), היא השורש הריבועי של תגובת התדר של מסנן Raised cosine, H_{rc}(f):
: H_{rc}(f) = H_{rrc}(f)\cdot H_{rrc}(f)
או:
: |H_{rrc}(f)| = \sqrt

## למה זה נדרש
על מנת לקבל ISI מינימלי, תגובת התדר הכוללת של מסנן השידור, תגובת הערוץ ומסנן הקליטה צריכים לעמוד בתנאי נייקוויסט ל-ISI (הפרעה הדדית בין סימבולים). מסנן Raised cosine הוא המסנן הכי פופולרי שעומד בדרישה זו. חצי מהסינון הזה נעשה בצד המשדר וחצי בצד המקבל. בצד המקבל, תגובת הערוץ, אם היא יכולה להיות משוערכת כראוי, גם יכולה להיכנס לחשבון, כך שסה"כ תגובת התדר היא מסנן Raised cosine.

## תיאור מתמטי
ממוזער|500x500 פיקסלים|תגובת ההלם של מסנן root-raised-cosine כפול שורש של T<sub>s</sub>, עבור שלושה ערכים של ''β'': 1.0 (כחול), 0.5 (אדום) ו-0 (ירוק).
מסנן RRC מאופיין על ידי שני ערכים; *β*, פקטור roll-off, ו-*T<sub>s</sub>* זמן סימבול.

תגובת ההלם של מסנן זה יכולה להיות כדלקמן:
: h(t) = \begin{cases}
 \dfrac{1}{\sqrt{T_s}} \left(1-\beta+4\dfrac{\beta}{\pi} \right),
 & t = 0 \\

\dfrac{\beta}{\sqrt{2T_s}}
\left[
\left(1+\dfrac{2}{\pi}\right)\sin\left(\dfrac{\pi}{4\beta}\right) +
\left(1-\dfrac{2}{\pi}\right)\cos\left(\dfrac{\pi}{4\beta}\right)
\right],
 & t = \pm \dfrac{T_s}{4\beta} \\

\dfrac{1}{\sqrt{T_s}} \dfrac{\sin\left[\pi \dfrac{t}{T_s}\left(1-\beta\right)\right] + 4\beta\dfrac{t}{T_s}\cos\left[\pi\dfrac{t}{T_s}\left(1+\beta\right)\right]}{\pi \dfrac{t}{T_s}\left[1-\left(4\beta\dfrac{t}{T_s} \right)^2 \right]},
 & \mbox{otherwise}
\end{cases},
אך ישנן גם צורות אחרות לייצגו.

בניגוד למסנן Raised cosine, תגובת ההלם היא לא אפס במרווחים של \pm T_s. עם זאת, בשילוב של מסנן השידור והקליטה מקבלים צורת מסנן Raised cosine אשר מתאפס במרווחים של \pm T_s. רק במקרה של *β*=0 מסנן ה-root-raised-cosine מתאפס במרווחים של \pm T_s.

כאשר פקטור ה־roll-off שווה לאפס (β=0) התגובה להלם הופכת להיות לצורה של sinc, וככל שערכו גדל כך התגובה להלם דועכת יותר מהר. מכיוון שלרוב מממשים את ה־RRC באמצעות מסנן ספרתי, המשמעות היא שצריך לשמור פחות דגימות של המסנן ולבצע פחות מכפלות וסיכומים כדי לסנן את האות. עם זאת ככל שהroll-off גדל התגובה בתדר יותר רחבה ולכן מבזבזת יותר רוחב סרט. ה־roll-off גם משפיע על ה־PAPR של האות ולכן צריך לבחור את ערכו בחוכמה בהתאם לתנאי המערכת בה עובדים.

## לקריאה נוספת
* Proakis, J. (1995). Digital Communications (3rd ed.). McGraw-Hill Inc. .

קטגוריה:עיבוד אותות